AFRIKAANSE OPSOMMING: Die besigheidswêreld word oënskynlik gebombardeer - of moontlik word dit net meer blootgestel aan die onetiese en moreel verkeerde besluite en prosedures. Dit is slegs nodig om te let op besigheidsaangeleenthede om gevalle van korrupsie, bedrog, hebsug, diefstal, nepotisme, en so voorts te bespeur. Bogenoemde gevalle kom nie slegs voor in Suid Afrika nie, maar is 'n universele verskynsel. Soos Suid Afrika sy tiende jaar van Demokrasie nader en daar 'n beweging is in die rigting van ons President se visie vir 'n Afrika Renaissance, is daar 'n toenemende bewuswording van die feit dat toewyding aan bestuur deur (aanneemlike) waardes noodsaaklik is om negatiwiteit rondom bestuurprosesse en - praktyke in Suid Afrika te verwyder. Ons moet ons beywer om te beweeg na 'n kultuur van bestuur waar individue die fokuspunt is te midde van voortreflike bestuurstyle. As die voorlopers van die Afrika Rennaissance moet ons meer verbind wees tot die konsep van "Ubuntu" en werklik besef dat waarde-bestuur inderwaarheid mens-gesentreerd behoort te wees. Ons moet die uitdagings aanvaar om gedissiplineerd op te tree en sorg te dra dat alle mylpale, wat deur die maatskappy daargestel word bereik word deur die optimale benutting van elke individu binne die maatskappy. Emosienele intelligensie is van die uiterste belang as die besigstyl gefundeer is op die beginsel van mens-gerigte doelwitte en ingesteldhede. Daar moet 'n kultuur gekweek word van empatie en konsiderasie vir ons medemens, wat uiteindelik positiewe veranderinge en groei binne die maatskappy sal bevorder. Om effektief in die rigting van so 'n bestuurstyl te beweeg, is nie bloot 'n geval van wegdoen met 'n oorwegend Eurosentriese styl en die aagryp van 'n Afrika - styl nie. Die menslike faktor speel'n beslissende rol. Die waardes van 'n individu, die norme en oortuigings wat vir hom of haar belangrik is, is van deurslaggewende belang vir die struktuur van organisatoriese kultuur. Hierdie tesis ondersoek narvorsing in hierdie verband en kyk hoe die bevindinge toegepas kan word in die Suid Afrikaanse korporatiewe wêreld om effektiewe transformasie te help fasiliteer.